b'\n_START_ARTICLE_\nMurat II.\n_START_SECTION_\n\xc5\xbdivljenjepis\n_START_PARAGRAPH_\nOdrasel je v Amasyji in po smrti o\xc4\x8deta Mehmeda I. nasledil osmanski prestol. Njegova mati je bila valide sultan (mati vladajo\xc4\x8dega sultana) Emine Hatun, h\xc4\x8derka dulkadirskega vladarja Sulejman Bega in tretja \xc5\xbeena njegovega o\xc4\x8deta. Poroka z Mehmedom I. je bila sklenjena zaradi utrditve zavezni\xc5\xa1tva med cesarstvom in Dulkadirskim emiratom._NEWLINE_Ob prihodu na prestol je imel komaj 17 let. Kmalu zatem je bizantinski cesar Manuel II. Paleolog osbobodil kandidata za osmanski prestol Mustafa \xc3\x87elebija in ga proglasil za zakonitega naslednika sultana Bajazida I. (1389-1402), v zameno pa bi po njegovem prihodu na oblast dobil ve\xc4\x8d pomembnih osmanskih mest. Mustafa se je s svojo vojsko izkrcal na osmanskem evropskem ozemlju in na za\xc4\x8detku hitro napredoval. Porazil in ubil je Muratovega generala Bajazid Pa\xc5\xa1o in se v Odrinu razglasil za sultana. Z veliko vojsko je nato pre\xc4\x8dkal Dardanele in bil pora\xc5\xbeen. Pobegnil je v Galipoli, kjer ga je Murat s pomo\xc4\x8djo Genove\xc5\xbeanov ujel in usmrtil._NEWLINE_Leta 1421 sestavil novo armado, imenovano azeb, sestavljeno iz lahke pehote in mornarice in leta 1422 za\xc4\x8del oblegati Konstantinopel. Bizantinci so med obleganjem sklenili zavezni\xc5\xa1tvo z nekaterimi neodvisnimi tur\xc5\xa1kimi anatolskimi emirati in na\xc5\xa1\xc4\x8duvali k uporu Muratovega mlaj\xc5\xa1ega brata Mustafa, ki je imel komaj trinajst let. Uporniki so za\xc4\x8deli oblegati Burso in Murat je moral prekiniti obleganje Konstantinopla. Mustafa so ujeli in usmrtili, uporni\xc5\xa1ke emireat Ayd\xc4\xb1n, Germiyan, Mente\xc5\x9fe in Teke pa priklju\xc4\x8dili Osmanskemu cesarstvu._NEWLINE_Murat II. je zatem napovedal vojno Bene\xc5\xa1ki republiki, Karamanidskemu emiratu v Kilikiji, Srbiji in Ogrski. Karamanide je porazil leta 1428, Bene\xc4\x8dani pa so se umaknili leta 1432 po drugem obleganju Soluna leta 1430. V 1430. letih je Murat osvojil obse\xc5\xbena ozemlja na Balkanu in leta 1439 pripojil Srbijo. Leta 1441 se je srbsko-ogrski koaliciji pridru\xc5\xbeilo Sveto rimsko cesarstvo, Poljska in Albanija._NEWLINE_Leta 1444 je odstopil v korist svojega sina Mehmeda II.. Njegov odstop je povzro\xc4\x8dil upor jani\xc4\x8darjev, ki ga je prisilil, da se je vrnil na prestol. V bitki pri Varni je 11. novembra 1444 prepri\xc4\x8dljivo porazil kr\xc5\xa1\xc4\x8dansko koalicijsko vojsko pod poveljstvom J\xc3\xa1nosa Hunyadija._NEWLINE_Leta 1448 je v drugi bitki na Kosovskem polju ponovno porazil kr\xc5\xa1\xc4\x8dansko koalicijsko vojsko in zavaroval balkansko fronto, potem pa se je obrnil proti vzhodu proti Timur Lenkovemu sinu \xc5\xa0\xc4\x81h Ruhu ter karamanidskemu in \xc3\xa7orum-amasijskenu emiratu. Leta 1450 je od\xc5\xa1el na vojni pohod v Albanijo, da bi zatrl upor pod vodstvom Skenderbega in neuspe\xc5\xa1no oblegal trdnjavo Kruj\xc3\xab._NEWLINE_Pozimi leta 1450-1451 je zbolel in v Odrinu umrl. Nasledil ga je sin Mehmed II..'